29. oktobris

29. oktobris ir gada 302. diena pēc Gregora kalendāra (303. garajā gadā). Līdz gada beigām ir atlikušas 63 dienas.

Vārda dienas 
Elva, Elvijs, Elvis, Laimis, Laimonis

Notikumi 
 1918. gads — Horvātijas, Slavonijas un Dalmācijas karaliste (tagad Horvātija) pasludināja neatkarību no Austroungārijas.
 1923. gads — Turcija kļuva par republiku pēc Osmaņu impērijas likvidēšanas; par pirmo prezidentu kļuva Mustafa Kemals Ataturks.
 1929. gads — ar Ņujorkas fondu biržas sabrukumu ("melnā otrdiena") ASV sākās Lielā depresija.
 1956. gads:
 Izraēla iebruka Sīnāja pussalā un atspieda Ēģiptes spēkus uz Suecas kanālu;
 Tanjēras pilsēta tika atkal pievienota Marokai;
 IBM izveidoja pirmo cieto disku (5 MB).
 1998. gads — STS-95: Džons Glenns kļuva par vecāko cilvēku (77 gadu vecumā), kas devies kosmosā.
 2004. gads — Eiropas Savienības valstu vadītāji Romā parakstīja līgumu par Eiropas Konstitūciju.

Dzimuši 
 1816. gads — Fernandu II (Fernando II), Portugāles karalis (miris 1885. gadā)
 1831. gads — Otniēls Čārlzs Māršs (Othniel Charles Marsh), amerikāņu paleontologs (miris 1899. gadā)
 1879. gads — Francis fon Pāpens (Franz von Papen), Vācijas kanclers (miris 1969. gadā)
 1882. gads — Žans Žirodū (Jean Giraudoux), franču rakstnieks (miris 1944. gadā)
 1897. gads — Jozefs Gebelss (Joseph Goebbels), vācu politiķis, propagandas ministrs (miris 1945. gadā)
 1903. gads — Boriss Ingsters (Boris Ingster), Latvijā dzimis amerikāņu kinorežisors un scenārists (miris 1978. gadā)
 1906. gads — Fredriks Brauns (Fredric Brown), ASV zinātniskās fantastikas rakstnieks (miris 1972. gadā)
 1929. gads — Jevgēņijs Primakovs (Евгений Примаков), PSRS un Krievijas politiķis (miris 2015. gadā)
 1947. gads — Ričards Dreifūss (Richard Dreyfuss), amerikāņu aktieris
 1950. gads — Abdullahs Gils (Abdullah Gül), 11. Turcijas prezidents
 1970. gads:
 Filips Koku (Phillip Cocu), Nīderlandes futbolists
 Edvins van der Sārs (Edwin van der Sar), Nīderlandes futbolists
 1971. gads — Vinona Raidere (Winona Ryder), amerikāņu aktrise
 1977. gads — Aiste Smilgevičūte (Aistė Smilgevičiūtė-Radzevičienė), Lietuvas dziedātāja
 1981. gads — Žoau Paulu Batista (João Paulo Batista), Brazīlijas basketbolists

Miruši 
 1543. gads — Hanss Holbeins Jaunākais (Hans Holbein der Jüngere), vācu mākslinieks (dzimis 1497. vai 1498. gadā)
 1783. gads — Žans Lerons Dalambērs (Jean le Rond d'Alembert), franču matemātiķis (dzimis 1717. gadā)
 1829. gads — Marija Anna Mocarte (Maria Anna Mozart), Austrijas muzikante (dzimusi 1751. gadā)
 1911. gads — Džozefs Pulicers (Joseph Pulitzer), ASV žurnālists un preses magnāts (dzimis 1847. gadā)
 1926. gads — Sesils Kventins (Cecil Quentin), britu burātājs (dzimis 1852. gadā)
 1933. gads — Pols Penlevē (Paul Painlevé), franču politiķis un matemātiķis (dzimis 1863. gadā)
 1950. gads — Gustavs V (Gustaf V), Zviedrijas karalis (dzimis 1858. gadā)
 1957. gads — Luijs B. Meiers (Louis B. Mayer), ASV kino producents (dzimis 1882. gadā)
 1993. gads — Lipmans Berss (Lipman Bers), Latvijā dzimis ASV matemātiķis (dzimis 1914. gadā)
 1998. gads — Aloizs Brenčs, latviešu kinorežisors (dzimis 1929. gadā)
 2006. gads — Juris Lejaskalns, latviešu aktieris (dzimis 1935. gadā)

Svētku un piemiņas dienas 
 Republikas diena (Turcija)

Oktobris